Biroului Electoral Central a decis, vineri, completarea BEC cu următorii membri George-Antonie Iorgovan – propus de Partidul Umanist Social Liberal, Tiberiu Ionuţ Petrescu – propus de Partidul Reînnoim Proiectul European al României şi Nicolae-Alexandru Rădulescu – propus de Partidul Forţa Dreptei, conform News.ro.
„În aceeaşi şedinţă, BEC a adoptat Hotărârea privind aplicarea unitară a art. 2 alin. (5), (6) şi (12)-(14) şi a art. 3 din Ordonanţa de Urgenţă a Guvernului nr. 21/2024 privind unele măsuri pentru organizarea şi desfăşurarea alegerilor pentru membrii din România în Parlamentul European din anul 2024 şi a alegerilor pentru autorităţile administraţiei publice locale din anul 2024, în contextul alcătuirii birourilor electorale ale secţiilor de votare”, arată decizia BEC.
De asemenea, vineri, BEC a adoptat următoarele hotărâri:
„- Hotărâre privind respingerea cererii de înregistrare a semnului electoral al candidatului independent BODOC MARIUS CĂTĂLIN la alegerile pentru autorităţile administraţiei publice locale din anul 2024;
- Hotărâre privind respingerea contestaţiei Partidului Umanist Social Liberal împotriva Hotărârii nr. 75/03.05.2024 a Biroului Electoral de Circumscripţie Judeţeană nr. 6 Bistriţa-Năsăud privind înlocuirea reprezentantului PMP în Biroul Electoral de Circumscripţie nr. 34 Negrileşti;
- Hotărâre privind respingerea contestaţiei Partidului Naţional Liberal – Organizaţia Satu Mare împotriva Hotărârii nr. 12/10.04.2024 a Autorităţii Electorale Permanente;
- Hotărâre privind respingerea contestaţiei formulate de către domnul D. I. -M. împotriva Hotărârii nr. 26 din 08.05.2024 a Biroului Electoral de Circumscripţie Judeţeană nr. 30 Olt;
- Hotărâre privind admiterea înlocuirii reprezentantului partidului Alianţa pentru Unirea Românilor în Biroul Electoral de Circumscripţie Judeţeană nr. 31 Prahova;
- Hotărâre privind respingerea contestaţiei formulate de către doamna V. V. M. împotriva Hotărârii nr. 1 din 17.04.2024 a Biroului Electoral de Circumscripţie Judeţeană nr. 36 Teleorman;
- Hotărâre privind respingerea contestaţiei formulate de către Partidul România Mare – Filiala Judeţeană Galaţi împotriva Procesului-Verbal nr. 495 din 08.05.2024 privind completarea Biroului Electoral de Circumscripţie Judeţeană nr. 18 Galaţi;
- Hotărâre privind admiterea înlocuirii reprezentantului partidului S.O.S. România în Biroul Electoral de Circumscripţie Judeţeană nr. 35 Suceava;
- Hotărâre privind admiterea înlocuirii reprezentantului partidului S.O.S. România în Biroul Electoral de Circumscripţie Judeţeană nr. 25 Ilfov”.
Pe 19 martie, Înalta Curte de Casaţie şi Justiţie (ICCJ) a decis completarea Biroului Electoral Central cu reprezetantul PMP, după ce a admis contestaţia formulată de reprezentanţii formaţiunii politice. Decizia instanţei este definitivă.
Din Biroul Electoral Central fac parte şapte judecători ai Înaltei Curţi de Casaţie şi Justiţie - judecător Vasile Bîcu, preşedinte al BEC, judecător Gheorghe Liviu Zidaru, locţiitor al preşedintelui BEC, judecător Adina Georgeta Ponea,judecător Ianina Blandiana Grădinaru, judecător Ruxandra-Monica Duţă, judecător Leontina Şerban, judecător Ioana Bogdan, preşedintele şi vicepreşedinţii Autorităţii Electorale Permanente, Toni Greblă, MCosmin-Gabriel Popp şi Zsombor Vajda